Маколей Калкин
Маколей Карсон Калкин (; 26 август 1980 — Манхэттен) — Голливудан исторехь долчу сийлахь берийн актёрех цхьаъ ву, цо коьрта роль ловзийна кху фильмашкахь «Дада Бак» (1989), «ЦӀахь цхьаъ» (1990), «Сан йоӀ» (1991), «ЦӀахь цхьаъ 2: Нью-Йоркехь вайна» (1992), «Дика кӀант» (1993), «Хьал долу Ричи» (1994) а, «АгӀонийн омранча» (1994) а. Цуьнан гӀарайаьлла фильм йу «ЦӀахь цхьаъ» цу чохь цуьнан цӀе йара «Кевин Маккаллистер» аьлла. Дукхах болчу нахана гӀараваьлла вевзаш ву иза цу цӀарца.

Биографи
Маколей Калкин вина Нью-Йоркехь йолу манхэттен кварталехь, хилла волу бродвейски актёран Кристофер Корнелиус Калкинан а, Патрици Брентрапан а доьзалехь. Маколейн да-нана граждански бракехь Ӏаш дара. ВорхӀ берашна йукъахь кхоалгӀаниг ву иза. Цуьнан виъ ваша ву: Шейн Арлисс (1976), Киран Кайл (1982), Кристиан Патрик (1987) а, Рори Хью (1989) а, ши йиша а: Дакота (1978—2008) а, Куинн Кэй (1984) а. Маколей —  Бонни Беделиа актрисин вешин кӀант ву.

Маколей вечу хенахь цуьнан доьзал чӀогӀа хьал долуш дацара. Цуьнан нана телефонисткин болх беш йара, а дас актёрски карьерца Ӏодика йина хилла, и шаберш цIинцIолг квартирехь Ӏаш бара. Маколей католикийн ламасташкахь кхиийна хилла, пхеа шарахь Католикийн школе ихна иза.

Карьера 
Маколейн актёрски дебют 4 шарахь лаьттина. Цо дуьххьара коьрта роль ловзийна «Дада Бак» (1989) фильмехь, цуьнца волу декъашхо Джон Кэнди вара.
1990-чу шарахь экранаш тӀехь арахаьцна комедийн блокбастер «ЦӀахь цхьаъ», Калкинан карьерехь дохораг хилла йолу. Кевин МакКаллистеран рольо Деши Глобусехь хьалхара номинаци кхачийна цуьнга.

Фильмографи
 1985 — Буьйсанан йукъ
 1988 — Гибралтар тӀе
 1989 — Дада Бак
 1989 — Ӏуьйран гур ду вай
 1990 — ЦӀахь цхьаъ
 1990 — Иаковин лама
 1991 — Сан йоӀ
 1991 — Цхь стаг кхетар ву
 1992 — ЦӀахь цхьаъ 2: Нью-Йоркехь вайна
 1993 — Дика кӀант
 1993 — Щелкунчик
 1994 — Наравне с отцом
 1994 — Хьал долу Ричи
 1994 — АгӀонийн омранча
 2003 — Клубан мани
 2004 — КIелхьарйаьккхина
 2004 — Иерусалиман синдром
 2007 — Мартан секс
 2015 — Адам Гринан аладдин

Хьажоргаш
 
 Маколей Калкин: миллионер поневоле
 Маколей Калкин

Билгалдахарш 

АЦШн актёраш